Da forskere kom til Ngogo for første gang…
…oppdaget de et høyt utviklet sjimpansesamfunn.
Over flere tiår har samfunnet vokst til å bli den største sjimpansegruppen
noensinne registrert.
De utvidet territoriet,
tok kontroll over skogen
og bygget et imperium.
Men rivaliseringen eskalerte,
og imperiet ble splittet.
En liten, men sterk gruppe hanner brøt ut og dannet sin egen gruppe.
De ble til…
…vest-sjimpansene.
Sjimpanser som hadde levd sammen i årevis,
ble til fiender.
Og nå…
…har rivaliseringen deres fått dødelig utfall.
SJIMPANSENES RIKE
SENTRAL-NGOGO
Det er fortsatt bare noen få dager siden sentral-sjimpansene fant Pork Pie død.
Vi vet ikke om sjimpanser forstår død…
…eller om de sørger.
Men tapet av Pork Pie preger dem helt tydelig.
For sentral-sjimpansene har verden blitt et farligere sted.
Ungen til Christine er nå ni måneder gammel.
Da hun kom til verden, ble søsteren Nadine forsømt.
Nå er hun litt eldre.
Personligheten hennes har begynt å utvikle seg,
og Nadine begynner å få glede av henne.
De er ikke bare søstre.
De er bestevenner.
Ngogo er aldri rikere på mat enn når Chrysophyllum-treet bærer frukter.
Og det samler sjimpansene.
Jackson er fortsatt under press.
Abrams er satt på plass, men han vil ikke gi seg.
Jackson må minne de andre på hvem som er sjefen.
Mens Jackson er opptatt med å dominere hjemme,
står andre sjimpanser vakt ved den vestlige grensen…
…mot den nye trusselen de står overfor.
Abrams er her.
Og flere andre voksne hanner.
Men de aner ikke når vest-sjimpansene vil slå til igjen.
Livet til en alfahann er ikke enkelt.
Men det kommer med fordeler.
Jo høyere rang, desto flere muligheter har sjimpansen til å pare seg.
Voksne hunner som Bartoli
føder vanligvis hvert femte eller sjette år.
Bartolis sønn, Herzog, er seks år nå.
Og hun er klar til å bli gravid igjen.
Jacksons gener er verdifulle.
Men hun må være forsiktig.
Jackson er stor, mektig og uforutsigbar.
Hun må sørge for at hun selv og Herzog er trygge…
…og holde Jackson rolig.
Herzog synes det hele er forvirrende.
Men som ung sjimpanse må han holde seg nær moren.
Samme hva hun gjør.
Jackson lokker.
Ved å vifte med en gren
inviterer han Bartoli til å følge etter seg…
…for å pare seg.
Og Bartoli virker klar.
Herzog prøver å bryte dem opp.
Men det er for sent.
Jackson fikk det han ville.
Det gjorde Bartoli også.
Men det har vært en slitsom dag.
Hunnsjimpanser parer seg med flere hanner.
Det er ikke sikkert det er Jackson som blir faren til Bartolis barn.
Men oddsene hans er gode.
For det har skjedd før.
Jackson vet det ikke selv, men Herzog er sønnen hans.
Sjimpanser jakter ikke alltid fordi de er sultne.
Faktisk heller ofte det motsatte.
De jakter mye mer når de er mette og fulle av energi.
Når Chrysophyllum-treet bærer frukter, går jakten i høygir.
Sjimpanser lagrer ikke ressurser…
…eller tenker over hva de spiser.
Med så mange drepte bytter blir fordelingen av kjøttet en politisk sak.
For Jackson er denne dukkantilopen en mulighet til å styrke posisjonen sin,
ved å dele med sine allierte.
I dag favoriserer han en annen hann med høy rang.
Peterson.
Men like viktig er hvem han velger å ekskludere.
Wilson er en ung og fremadstormende hann.
Han er sterk og ambisiøs.
Jackson inkluderer ham ikke.
Og han takler det dårlig.
Hannene kan være aggressive rundt kjøtt, og hunnene må trå varsomt.
Christine vil også ha.
Og hun er villig til å ta sjansen.
Wilson følger nøye med.
Christine fikk det hun kom for.
Men får hun beholde det?
Wilson får utløp for frustrasjonen.
Heldigvis ble ikke ungen skadet.
Men Christine må få familien i sikkerhet.
Dette er en rolig del av skogen, hvor det ikke er mange fra gruppen.
Men Christine er ikke alene.
Gus kan ikke beskytte henne mot sjimpanser som Wilson.
Men han kan i det minste tilby litt trøst…
…til Christine og familien hennes.
Abrams kommer ingen vei med å utfordre Jackson.
Jackson har mektige allierte i ryggen.
Mens Abrams har liten støtte.
Men nå er det enda en ambisiøs ung sjimpanse
som bærer nag til Jackson.
Det kan være begynnelsen på en mektig allianse.
For øyeblikket blir Abrams og Wilson
med en gruppe hanner på patrulje vestover.
Jackson er ikke med dem.
Selv om han har makt i sitt eget territorium,
frykter Jackson vestsiden.
Han vokste opp i vest
og var alliert med vest-sjimpanser i mange år.
Men da gruppen delte seg, forlot han dem
for å regjere som alfa for den større sentralgruppen.
Da konflikten brøt ut,
vendte de vestlige hannene seg mot Jackson.
Han slapp unna med livet.
Men han har fortsatt arr.
Vest-sjimpansene er en trussel mot alle sentral-hannene.
Men de er særlig bitre på Jackson.
Og han frykter dem fortsatt.
DET VESTLIGE GRENSELANDET
Grenseområdet er fullt av Chrysophyllum.
Vest-sjimpansene tilbringer mye tid med å spise her.
Etter at de drepte Pork Pie, har selvtilliten deres økt.
Og det finnes sjimpanser i gruppen som ikke stanser der.
Rollins og Damien vil alltid ønske seg mer territorium.
Hannene i vest blir stadig sterkere.
De viser seg hele tiden.
De gjør seg klare til et framstøt.
Og det er Richmond som leder an.
Han er ikke alfa lenger, men han er fortsatt en sjimpanse å frykte.
Bergl er frisk igjen.
Og han er bedre på flere måter.
Han og Garrison steller hverandres pels, og han ser ut til å ha god innflytelse.
Han har til og med knyttet bånd til patruljelederne.
Bryting er en god styrkeprøve.
Og det lar Rollins og Damien se hva Bergl er laget av.
Vest-gruppen trenger alle sjimpanser de har.
Om de skal kreve dette området,
må de konfrontere sentral-gruppa på deres territorium
og drive dem tilbake.
De må være så mange som mulig.
Så de drar ut mannsterke, hanner og hunner side om side.
Bartoli og Herzog er nær grenselandet,
de stakk seg unna for få fred fra Jackson og de andre hannene.
De trengte det.
Men hun aner ikke hva som kommer.
Hvis de blir tatt, kan Herzog bli drept.
En hann fra vest jager Bartoli opp i tretoppene.
Hun og Herzog har blitt adskilt.
Men Herzog nekter å forlate moren.
Han vil beskytte henne.
Angriperne ser ham.
Men nå er de fanget i tretoppene…
…og skjebnen deres ligger i vest-hannenes hender.
Men de angriper ikke.
De går videre.
En enslig familie er ikke det vest-sjimpansene ser etter.
Bartoli og Herzog smyger seg vekk.
De fra vest trenger dypere inn i sentral-territoriet.
Men noen av sjimpansene begynner å nøle.
For Carson er risikoen for stor.
Hun setter E.O.s sikkerhet først.
Mange hunner og yngre sjimpanser trekker seg når det er fare for kamp.
Og Joya velger å bli med Carson hjem.
En sjimpanse som Bergl burde også trekke seg.
Han er for ung og for liten.
Men Bergl blir værende.
Han er selvsikker.
Og for ham ligger konflikt i blodet.
Selv om ingen av dem vet det…
…er han sønnen til Rollins.
Vest-hannene er dypt inne i sentral-territoriet.
Og de kan føle at fienden er nær.
Sentral-sjimpansene har blitt overrasket før.
Men ikke denne gangen.
Denne gangen er de klare.
Når to store grupper møter hverandre,
er resultatet alltid uforutsigbart.
Vest-sjimpansene angriper.
Og sentral-sjimpansene møter dem.
Bergl er midt i kampen.
Vest-gruppen driver sentral-gruppen tilbake.
Men noen av sjimpansene holder seg på avstand.
Om sentral-sjimpansene skal slåss tilbake, er det nå, bak alfaen deres.
Jackson står overfor sine gamle rivaler.
De samme som en gang prøvde å drepe ham.
Jackson viser ingen frykt.
Og han har gruppen sin med seg.
Vest-sjimpansene er drevet tilbake. Og nå stikker de av.
Sentral-gruppen sto imot rivalenes angrep.
Men Jackson har blitt skadet i kampen.
Han forsvarte territoriet sitt.
Men til hvilken pris?
Tekst: Marie Wisur Lofthus